OB kap terug oor ‘kwaadwillige’ berigteAdv. Busisiwe Mkhwebane. Foto: Flickr/GovernmentZA Volgens dié berigte het Mkhwebane gedreig om as gasheer van die algemene vergadering van ombudsmanne uit Afrika te onttrek sou adv. Thuli Madonsela, haar voorganger, genooi word. Mkhwebane het die bewerings as ongegrond en kwaadwillig afgemaak. Mkhwebane het ook gereageer op bewerings dat sy ontslae raak van personeel wat na aan Madonsela was. Sy het gesê dit is alledaagse praktyk dat wanneer ’n instelling ’n nuwe hoof kry, die persoon sy private kantoor wil laat beman deur mense wat hy of sy self aanstel. Mkhwebane het gesê die private kantoor is soos ’n ministerie in die regering. Volgens Mkhwebane het Madonsela ook haar eie span ingebring toe sy oorgeneem het en is personeel wat saam met haar voorganger gewerk het herontplooi.